als_Latn dik_Latn sag_Latn
Parlamenti miratoi me 84 vota pro disa ndryshime në Ligjin e Gjykatës së Lartë.
Një grup deputetësh kanë propozuar ngritjen e një Këshilli për emërimet që do të shqyrtojë kandidaturat për në Gjykatë të Lartë dhe do t’i hartojë Presidentit një raport, ku ai do të mbështetet për dekretin që do të nxjerrë.
Përmes një klauzole të tillë, Presidentit i hiqet e drejta kushtetuese e propozimit të emrave për anëtar të Gjykatës së Lartë, ndërkohë që kjo e drejtë i kalon Kuvendit. Ligji i miratuar në mënyrë të njëanshme mund të jetë një ndër ato ligje që hedh në erë reformën e drejtësisë, e cila sipas të gjitha raporteve të fundit ndërkombëtare të BE dhe SHBA kërkohet të bëhet me konsensus, ndërsa thelbësore qëndron fakti se për çdo hap kërkohet të merret mendimi i Komisionit të Venecias.
Të bërit fakt i kryer i përvetësimit të kompetencës së Presidentit për dekretimin e anëtarëve të Gjykatës së Lartë është në tjetër përpjekje tashmë e konkretizur në ligj e Ramës dhe Metës për të kapur pavarësinë e pushtetit gjyqësor dhe për ta shndërruar atë në një institucion ekzekutiv të qeverisë.
Mazhoranca ka rrëzuar deri tani të gjithë dekretet e Presidentit për anëtarët e Gjykatës së Lartë, duke mos pasur asnjë vërejtje ndaj kandidaturave të dekretuara nga Presidenti. I vetmi justifikim që ka ardhur nga Rama dhe Meta ka qenë se po përgatitej pikërisht ligji, i cili mënjanon përfundimisht Presidentin nga përzgjedhja e kandidaturave dhe ja kalon atë një këshilli politik në varësi të plotë nga Rama dhe Meta.
Me ligjin e ri, Presidenti tashmë është vetëm një kukull, i cili duhet të noterizojë vendimet e marra nga Rama dhe Meta për kapjen politike të drejtësisë. Gjyqësori nuk mund të jetë më një pushtet i pavarur, por një pushtet politik, i cili është paralajmërim për instalimin e diktaturës në vend.
Presidenca ka reaguar ashpër, duke e quajtur ligjin e miratuar asgjësim të këtij institucioni. Burime zyrtare nga Presidenca thanë për mediat se, “ne e konsiderojmë si akt thellësisht antikushtetues, si një vijimësi e akteve të tjera që po çojnë në asgjësimin e institucionit të Presidentit të Republikës, si shenja të forta të një modeli politik autoritarist”.
Sipas Presidencës është surprizë argumenti i mazhorancës se këto ndryshime mbështeten edhe nga EURALIUS, kur vetë Komisioni Europian ka kërkuar që për amendamentet e ligjeve të sistemit të drejtësisë të pyetet edhe Komisioni i Venecias.
“Për ne surprizë është pretendimi i qeverisë se heqjen e kësaj kompetence të Presidentit e mbështet dhe EURALIUS, për sa kohë Komisioni Europian ka kërkuar që asnjë ligj i sistemit të drejtësisë të mos bëhet pa miratimin e Komisionit të Venecias. Sipas pretendimit të qeverisë del që EURALIUS ka qëndrim të ndryshëm nga ai i Komisionit Europian. Parlamenti as ka denjuar t’i ftojë në Komisionin e Ligjeve përfaqësuesit e Presidentit gjatë diskutimit të këtij ligji”, shprehen më tej burimet në Presidencë.
als_Latn als_Latn als_Latn als_Latn als_Latn als_Latn als_Latn als_Latn als_Latn